ദിവ്യകാരുണ്യ കോണ്ഗ്രസിന് ഇന്നു സമാപനം വത്തിക്കാന് സിറ്റി: ഹംഗറിയുടെ തലസ്ഥാനമായ ബുഡാപെസ്റ്റില് നടക്കുന്ന 52ാം ദിവ്യകാരുണ്യ കോണ്ഗ്രസിന് ഇന്നു സമാപനം. സമാപന സമ്മേളനത്തോടനുബന്ധിച്ച് രാവിലെ 11.30ന് ബുഡാപെസ്റ്റിലെ ഹീറോസ് ചത്വരത്തില് ഫ്രാന്സിസ് മാര്പാപ്പ ദിവ്യബലി അര്പ്പിക്കും. മാര്പാപ്പയെ സ്വീകരിക്കാന് ബുഡാപെസ്റ്റ് ഒരുങ്ങിയതായി ദിവ്യകാരുണ്യ കോണ്ഗ്രസ് സംഘാടകര് അറിയിച്ചു. മാര്പാപ്പയുടെ ഹംഗറി, സ്ലൊവാക്യ പര്യടനത്തിനും ഇന്നു തുടക്കം കുറിക്കും. സന്ദര്ശനത്തിനു പ്രാരംഭമായി പതിവുള്ളതുപോലെ മാര്പാപ്പ ഇന്നലെ റോമിലെ പരിശുദ്ധ മറിയത്തിന്റെ വലിയ പള്ളിയിലെത്തി പ്രാര്ഥിച്ചു.15ാം തീയതിവരെയായി നാലു ദിവസം നീളുന്നതാണ് സന്ദര്ശനം. ഇന്നു രാവിലെ മാര്പാപ്പ ബുഡാപെസ്റ്റിലെത്തും. മ്യൂസിയം ഓഫ് ഫൈന് ആര്ട്സില്വച്ച് ഹംഗേറിയന് പ്രസിഡന്റുമായും പ്രധാനമന്ത്രിയുമായും കൂടിക്കാഴ്ച നടത്തും. ഹീറോസ് ചത്വരത്തിലെ ദിവ്യബലിക്കുശേഷം മെത്രാന് സമിതിയുമായും ഇതര ക്രൈസ്തവ സഭാ നേതാക്കളുമായും യഹൂദമത പ്രതിനിധികളുമായും ചര്ച്ച നടത്തി, സ്ലൊവാക്യന് തലസ്ഥാനമായ ബ്രാറ്റിസ്ലാവയിലേക്കു പോകും. നാളെ സ്ലോവാക്യന് പ്രസിഡന്റുമായി കൂടിക്കാഴ്ച. ചൊവ്വാഴ്ച കിഴക്കന് സ്ലൊവാക്യയിലെ കൊഷിറ്റ്സെ നഗരം സന്ദര്ശിക്കും. ബുധനാഴ്ച ഷാസ്റ്റിനിലെ ദേശീയ തീര്ഥാടന കേന്ദ്രത്തില് ദിവ്യബലി അര്പ്പിച്ചശേഷം റോമിലേക്കു മടങ്ങും.